Імя Ганна вельмі папулярнае ў нашым горадзе. У гэты дзень віншаванні з імянінамі прымалі тыя, для каго святая праведная Ганна з’яўляецца нябеснай заступніцай. У ліку іх і стаўбчанка Ганна Мікалаеўна Санько, якая з пачатку 90-х гадоў нясе паслушанне ў храме на пасадзе казначэя, аддае сабору сілы душы і сэрца, сваёй працай і малітвай служыць Богу і людзям. Яе вы бачыце на здымку з ружамі пры ўрачыстай сустрэчы епіскапа Паўла. Сіл і крэпасці, многая і благая лета жадалі ў гэты дзень свяшчэннаслужыцелям, усім, хто прыслужвае ў храме, дабрачынцам, тым, хто ахвяруе на сабор і дапамагае захаваць святыню ў той красе і велічнасці, якім і належыць быць дому Божаму.